麻姑山詩 上齊雲峰
作者：呂南公
朝代：宋

paragraphs: 人言此峰峻，謂與浮雲齊。
浮雲雖滿空，勢自有高低。
驚名不察實，世論所以迷。
爲君上峰頭，曠望窮東西。
杳繚城下澗，遥遥線環堤。
人烟衆邑屋，蒙密亂町畦。
想彼平地眠，仰如遇昏雞。
應論峰頭人，已盡天路梯。
古士說高廣，中州扺倉稊。
豈嘗駭嶔岑，隘若坐一閨。
安得千尺翼，翻身逐飛霓。
扶搖過丹山，飽聽鳴鳳嘶。